જમ્મુ-કાશ્મીરમાં રાજ્યપાલ શાસન લદાતાની સાથે જ ખીણમાં પરિવર્તન જોવા મળી રહ્યું છે. ખીણની આ બદલાયેલી તસ્વીર સુરક્ષાદળો દ્વારા ચલાવવામાં આવેલા એક સર્ચ ઓપરેશન દરમિયાન જોવા મળી હતી. ભારતીય સુરક્ષાદળો દ્વારા બુધવારે સવારે આતંકવાદીઓની શોધી કાઢવા માટે અમુક ગામોમાં સર્ચ ઓપરેશન ચલાવવામાં આવ્યું હતું. આવું પહેલી વખત થયું હતું કે, સર્ચ ઓપરેશન દરમિયાન સુરક્ષાદળોને કોઈપણ પ્રકારનો વિરોધ કે પથ્થરમારોનો સામનો કરવો પડયો નહોતો. સુરક્ષાદળોને ત્યારે આશ્ચર્યની અનુભૂતિ થઈ જ્યારે ગામના લોકોએ તેમને ચા-નાસ્તા ઓફર કરી હતી. આવું પહેલી વખત બનેલું કે ગામના લોકો કોઈ જ પ્રકારના ભય વગર સેનાના જવાનોને મળ્યાં હોય.